Asta

**Asta** 「アスタ Asuta」 a Black Clover sorozat főhőse, aki egy árvaházban nőtt fel a a Clover Királyság "Elfeledett Régiójában", és akinek álma, hogy a következő Wizard King legyen. Emelett a Fekete Bika Mágus Lovag Osztag egyik tagja. Az ő birtokában van továbbá az Ötlevelű Fekete Lóhere könyv, amiről a sorozat a címét kapta.

## Háttértörténete

Asta a Hagei árvaháznál lett hagyva csecsemőként Yunoval együtt ugyanazon a napon. Mivel a gyerekkora nagy részét a szegények által lakott Elfeledett Régióban élte, ezért gyakran érezte a Clover Királyságban lévő társadalmi diszkriminációt, mely sokszor a testvéreit, köztük yunot is érintet. Egy alkalommal amikor egy felnőtt férfi ellopta Yuno nyakláncát, Asta gondolkodás nélkül rárontott az egyértelmű erőkülönbségek ellenére is, végül a férfi annyira megijedt Astatól, hogy önként visszaadta. Asta elmondta Yunonak, hogy megakarja mutatni a világnak, hogy a szegények is lehetnek a világ tetején és elmondta, hogy ő lesz a következő Mágus Király. Ettől Yuno annyira meghatódott, hogy ő is ugyanezt mondta Astanak, majd a két fiú egy fogadást kötött, hogy melyikük lesz elsőként a Mágus Király.

Attól a naptól kezdve a két fiú elkezdett edzeni, hogy elérhessék az álmukat. Egy napon amikor az egész árvaház elmen bevásárolni Lily nővér elmondta Astanak miért nem tudnak a peremszélén élő emberek a jóval biztonságosabb belső körökbe költözni. Erre Asta elmondta, hogy amint Mágus Király lesz az első dolga az lesz, hogy felszámolja a nemesek és a szegények közti igazságtalan diszkriminációt.

## Története

#### Bemutatkozó Arc

Egy napon, amikor Julius Novachrono és a Mágus Lovag Kapitányok visszaérkeztek egy csatából, Asta az árvaházban dolgozó Lily nővérnek szerelmet vallott, amelyet a nővér kedvesen visszautasított. Asta próbálkozott tovább, de mindössze azt érte el, hogy először a nővérke, majd pedig Yuno is egy-egy varázslattal elrepítették. Asta elmondja, hogy alig várja, hogy megkapja a grimoireát és csatlakozhasson a Mágus Lovagokhoz. Nash ekkor kételkedően megjegyezte, hogy szerinte Asta lehetetlent akar, mivel még varázsolni sem tud. Asta ezután elszalad az erdőbe edzeni. Másnap a Grimoire Toronyban ő és Yuno elmennek, hogy megkaphassák a grimoirejüket. Amikor Astan a sor, akkor nem kap egyetlen egyet sem, amin mindenki meglepődik, majd miután közli a Torony Igazgatója, hogy próbálkozzon legközelebb, mindenki fetreng a röhögéstől. Ezután Yunon a sor, aki egy négylevelű lóherés könyvet kap, pont amilyen a legelső Mágus Királynak is volt. Asta elmondja Yunonak, hogy nincs vége és hamarosan követni fogja. Yuno elsétál és csak annyit mond, hogy nevetséges. Asta nem érti, mit akart ezzel Yuno mondani, majd a torony közelében lévő fán csüng.

Kicsivek később Asta tanúja lesz, ahogyan egy volt Mágus Lovag, Revchi megtámadja és könnyen legyőzi Yunot, majd közli terveit. Asta rohan Yuno segítségére, de Revchi őt is könnyen legyőzi. Revchi ekkor közli Astaval, hogy a láncai segítségével megtudja mondani, kinek mennyi varázsereje van, és hogy Astanak egyáltalán nincs egyetlen egy varázsereje és ez az oka, amiért soha nem fog tudni varázsolni. Asta kétségbe esik és gondolkodik azon, hogy jobb lenne, ha feladná, amikor Yuno odaszól Revchinek, hogy Asta az ő riválisa és hogy Astanak köszönheti, hogy ilyen messzire eljutott. Ekkor Asta összeszedi magát, majd hirtelen a toronyból előtör egy ötlevelű fekete lóhere grimoire, amiből egy kard bújik elő. Miközben mindenki csodálkozik, Yuno befejezi a mondatát, amit Astanak mondott: nevetséges, hogy Asta ne kapjon grimoiret.

Revchi ezután gyorsan megtámadja Astat a varázslatával, amit Asta a karddal könnyen elpusztít. Revchi megijjed, míg Asta előre tör és végül kiüti a volt Mágus Lovagot. Asta boldogan szorongatja a grimoireját, míg Yuno lassan odasétál hozzá és közli, hogy örül, hogy semmi baja nem lett Astanak. Ezután a két fiú újra megköti a fogalmadalukat és öklöznek egyet.

Hat hónappal később Asta és Yuno elmennek a Mágus Lovag Felvételi Vizsgára, ahol Asta véletlenül összefut Yami Sukehiroval a Fekete Bika Osztag kapitányával, de még mielőtt kiszorítaná a férfi a fiúból a szuszt a vizsga elkezdődik. Itt megismerkedik Asta Sekke Bronzazzaval, aki kezdetben kedves vele, de csak mert kiakarja használni a fiút a sikeres felvételihez. Később megküzd Sekkevel, ahol megmutatja a foga fehérjét, de Asta könyen legyőzi őt mindenki legnagyobb meglepetésére.

Miután a fővizsgáztató kapitány, William Vangeance elmondta felvétel menetét, mindenki ideges lesz, hogy ki melyik osztaghoz kerül majd. Sorra mennek át és buknak meg az emberek, majd Yuno jön, ahol mindegyik kapitány felrakja a kezét érte, de Yuno az Arany Hajnal Osztagot választja. Amikor Astan a sor magában mondja, hogy akármelyik osztag jó lesz neki csak vegyék fel. Végül senki nem rakta fel a kezét és így Asta megbukott. Yami ezután közli vele, hogy nem a harci tudásával volt a bajuk, hanem a misztikus anti mágikus erejével, amit nem tudnak beazonosítani és "gyanúsnak" tituláltak.

Yami leugrik Astahoz és közli, hogy a követlező Mágus Királyt mindig a Mágus Lovag Kapitányok közül kerül ki, ami azt jelenti, hogy ha Asta valóban elakarja érni az álmát, akkor mindegyiküket le kell győznie egy napon. Megkérdezi Yami, hogy ennek tudtában is folytatni akarja-e, melyre Asta igennel válaszol. Yami ezen nevet majd közli, hogy viccesnek találja Astat és felajánl neki egy helyet a Fekete Bika Osztagba. Mivel Asta megbukott így nem igen volt más választása, így végül vizsgán kívül csatlakozott a Fekete Bika Osztaghoz. Mielőtt indultak volna Asta elrohant a vécére, ahova Sekke követte, hogy egy kis bosszút vegyen, mert az ellene lévő veresége miatt csak az egyik alsóbb osztagba, a Zöld Sáska Osztagba vették fel. Ekkor megjelenik Yuno, aki megszakítja Sekke varázslatát, majd közli vele, hogy nem elég jó Astahoz. Ettől Sekke teljesen megijedt és elsétál. Asta kijön a vécéről és megy Yamihoz. Finral Roulacase tér varázslatával eljutnak a Fekete Bika Osztag Főhadiszállására, ahol is kitört egy hatalmas lárma.

#### A Csillag Fesztivál Arc

Kicsivel később a Boszorkányok Erdejéből visszaérve Yami közli Astaval, hogy szabadságra lett küldve, melytől Asta teljesen kiborult. Rövidesen visszatértek a többiek, akik különböző helyekről próbáltak segítséget szerezni Asta karjainak meggyógyítására. Miután mindenki visszatért Yami közli, hogy mennek az éves Csillag Fesztiválra, ahol a Mágus Lovag Osztagokat az éves teljesítményük és az adott évben megszerzett csillagaik alapján rangsorolják. A fesztiválon Asta és Noelle találkoznak Kahonoval és Kiatoval, akiket Finral hozott el Asta kérésére. Asta ezután a Boszorkány Királynőtől kapott vér varázslattal sikerült meggyógyítani a testvérpárt. Ezután Kahono kitalálta, hogy tartsanak egy "páros randit", melyen Asta Kahonoval, Kiato meg Noellele randizik. Astanak semmi ötlete nem volt, mi az a "páros randi", de belement.

Asta és Kahono nagyon jól elszórakoznak - Noelle legnagyobb bánatára -, amíg Kahono meg nem kérdezi Astat, hogy mit gondol Noelleről. Asta gondolkozik ezen, de gondolkozását hirtelen megszakítja egy síró kislány, aki elvesztette édesanyját a tömegben. Asta indulna segíteni neki, de Noelle gyorsan odarohant a kislányhoz segíteni. A kislány nem tudott lenyugodni, de Asta megpróbálta felvidítani őt zsonglőrködéssel, amibe Kahono, Kiato és Noelle is beleszállt. Ezután megkeresték a kislány édesanyját, aki felismerte Noellet, mint a Silva család tagját, de Noelle közölte, hogy nem érdekli a rangja éf felbátorít mindenkit, hogy rangjuktól és származásuktól függetlenül mindenki jól szórakozzon. Erre Asta elmosolyodott és közölte Noellele, hogy kedveli, amitől a lány teljesen bevörösödött és egy víz varázslattal elrepítette. Ezután Asta véletlenül beleszaladt Charlotte Roseleibe, a Kék Rózsa Osztag kapitányába és Sol Marronba, akikhez később csatlakozott Yami is és Vanessa is. Vanessa kihívta Charlottetot egy sörívó versenyre, ahol a két hölgy már az első korsótól kidőltek. Ezután megkezdődött a fesztivál fénypontja, ahol is közölték az eredményeket és mindenki legnagyobb meglepetésére a Fekete Bika Osztag a második helyett szerezte meg 101 csillaggal és Asta szerezte a második legtöbb csillagot - az első helyett az Arany Hajnal Osztag kapta 125 csillaggal és Yuno szerezte a legtöbbet. Yami gyorsab feldobja Astat a pódiumra, ahol Asta és Yuno újra találkoznak.

A tömeg érdeklődik, hogy mely nemesi családból származnak a fiúk, mire Sekke közli mindenkivel, hogy a két fiú az Elfeledett Régióból származnak, a legszegényebb faluból Hageból és hogy Astanak még varázsereje sincs. A tömeg gyanakodik, hogy a két fiú valóban maguktól szereztek annyi csillagot, mire Yuno, hogy meggyőze a tömeget, mosolyogva rálő Astara egy szél varázslatot, amit Asta könnyen elpusztít a kardjával. Ettől a tömeg meglett győzve, hogy a két fiú valóban tehetségesek,majd Julius beszéde után Asta és Yuno elcsodálkoznak, hogy milyen messzire sikerült egy év alatt eljutniuk. Ezután megjelenik Augustus Quilla Clover, a Clover Királyság uralkodója, aki kihirdeti, hogy megtalálták a terroristák rejtekhelyét és leverésükre egy új szervezetet, a Királyi Lovagokat hozza létre, melyre a felvétel néhány hét múlva lesz. Asta és Yuno hangosan elbeszélgetnek a királyról, hogy milyen semmilyen annak ellenére, hogy mennyire fontos személynek kellene lennie, melyet természetesen Augustus meghall és egyből kiakarja a két fiút végeztetni. Julius a védelmükre kell, majd véget ér a fesztivál. Julius elbeszélget Astaval és Yunoval, gratulál nekik a szép eredményükért, de figyelmezteti őket, hogy a Királyi Lovag Vizsgán sok rendkívül erős ellenféllel fognak találkozni. Később Asta és Yuno beszélgetnek és Asta elhatározza, hogy megtanulja irányítani az új anti mágia formát, amit Ladros ellen használt. Beszélgetésüket megzavarja a Vörös Oroszlán Osztag kapitányának tombolása, aki mérges, amiért az osztag lecsúszott az ötödik helyre.

## Kapcsolatai

### Az árvaház

Asta az árvaház tagjaira úgy tekint, mintha az édestestvérei lennének.

### A Mágus Lovagok

#### Yami Sukehiro

Yami Sukehiro a Fekete Bika Osztag kapitány. Vele a Mágus Lovag Jelentkezési Vizsgán találkozott igencsak komikus körülmények között. Miután Asta megbukott a vizsgán Yami elmagyarázta neki, hogy miért nem kellett senkinek, majd elmondta, hogy ahhoz, hogy az álmát elérje, előbb le kell győznie a kapitányokat. Miután Asta válaszolt a kérdésére, hogy így is folytatni akarja-e, Yami nevetett, majd közölte Astaval, hogy érdekesnek találja őt és felajánl neki egy helyet a Fekete Bika Osztagba, amit Asta - mivel nem nagyon volt más választása a vizsgán való elutasítás miatt - elfogadott.

Habár Yami szarkasztikusan kezeli őt nagyon nagy reményeket táplál a fiú iránt. Olyannyira, hogy nem csak megengedi neki, hogy vele együtt harcolhasson Licht és Valtos elleni harcában, hanem még a Ki képességét is megtanítja neki. Yami olyannyira bízik Astaban, hogy ő az egyik az öt tag közül, akit elenged a Nemes Lovag Vizsgára.

Asta habár kezdetben nagyon félt tőle, később hatalmas tiszteletet kezdett el érezni iránta. Olyannyira, hogy amikor először találkozott Klaussal és az inzultálta Yamit egyből egymásnak estek.

### A Diamond Királyság

#### Mars

Asta és Mars kapcsolata ellenségesként indult, főleg mivel két különböző királyságot szolgáltak. Habár első alkalommal Asta kerekedett felül, néhány perc után Mars visszatért egy visszavágóra, ahol végül Astat legyőzte még az új kardja ellenére is. Amikor a Dungeon elkezdett összeomlani Asta kérte a többieket, hogy őt is mentsék meg, mivel az ő céljuk csak a Dungeon kifosztása volt és nem pedig öldöklés, mutatva, hogy annak ellenére, hogy más országot szolgáltak és hogy Mars többször végezni akart velük, Asta nem érzett semmi gyűlöletet iránta vagy tettei iránt. Később újra találkozik vele a Boszorkányok Erdejében, miután Mars megmentette volt mesterét Ladros elől. Amikor meglátta a legendás Salamander irányítóját meghökkenve ismerte fel volt barátját és szerelmét, Fanat. Mars eszét veszve próbált segíteni rajta annak ellenére, hogy Fana nem ismerte őt fel, végül Asta állította meg őt attól, hogy ostobaságot tegyen. Mars és Asta egy kisebb veszekedés után végül elhatározták, hogy együtt megmentik Fanat és a két fiú rohan Fana felé, hogy megállítsák az öngyilkos varázslat befejezésétől.

A két fiú vállvetve nyomulnak Fana felé, akinek a varázsereje egyre növekszik és végül már csak a létezése is szétégeti a két fiút. Viszont Mars a tűz varázslatával sikerül megközelíteniük Fanat. Közben Asta azon gondolkodik, hogy Mars nagyon sokat változott azóta, mióta tuoljára harcoltak egymás ellen. Végül Astanak és Marsnak sikerül megmenteniük és megtéríteniük Fanat. Ezután Fana bemutatkozik mindenkinek és elmondja, mi történt vele valójában. Mars magát vádolja, de Fana közli vele, hogy nem tehet semmiről. Mars köszönetet mond Astanak. Fana megkérdezi, hogy Asta a barátja-e, mire Asta mosolyogva közli, hogy azok, bár tény ami tény, régebben harcoltak egymás ellen.

Miután Ladrost és a Boszorkány Királynőt is legyőzték, Mars elhatározta, hogy visszamegy a Diamond Királyságba és puccsot tervez a királyt manipuláló Morris ellen. Ezután Asta és Mars elbúcsúznak egymástól, ígéretet téve, hogy ha bármi baj adódik, a másik segítségére fog sietni.

### A Fehér Szem Démonok

#### Vetto

Vetto a Fehér Szem Démonok egyik legerősebb tagja volt és Asta egyik legkeményebb ellenfele, aki ellen először veszít, majd csak miután Kahononak sikerült hangja utolsóival kicsit meggyógyítania és Vanessa és Finral is beszálltak a harcba sikerült legyőznie Vettot. Vetto sokszor megpróbálta Astat kétségbeesésbe taszítani, racionális okokkal alátámasztva miért nem nyerhet ellene, de még a veresége előtt is sikerült eltörnie és egy ősi mágiával megátkoznia a karjait. Viszont Asta soha nem adta fel ellene a harcot, mondván nincs ideje kétségbeesni, mivel egy ígéretet be kell teljesítenie. Vetto próbálta újra kétségbe taszítani Astat, mondván, hogy mindenkit legyőzött, melyre Asta azt válaszolta, hogy senkit nem győzött le, mivel senki sem adta fel ellene a harcot.

A harc után Vetto egy utolsó öngyilkos varázslatot próbált elsütni, de Yami kiszabadult és még időben kivégezte Vettot, mielőtt az felrobbanthatta volna magát. Később Yami "eltemette" és Yami megdöbbenésére Asta is meglátogatta Vettot. Asta elmondta Yaminak, hogy egész idő alatt érezte, hogy Vetto a kétségbeesés foglya volt és elgondolkodott, hogy mi olyan történhetett, ami miatt örökre meggyűlölte a világot. Később sikerült Vetto ősi átkát megtörnie a Boszorkány Királynő vér varázslatával és találkozott Fanaval, akivel megpróbált Asta beszélgetni, megemlítve Vettoval való tapasztalatait és érzéseit.

## Randijai

Habár Asta szerelmes az árvaházat szolgáló Lily nővérbe - olyan szinten, hogy számára a kukkolás is tabunak számít, számtalan lánnyal randizott annak ellenére, hogy azt sem tudja, mi a vakrandi vagy páros randi. Emellett több leányzó is szerelmes belé.

### Rebecca Scarlet

Rebecca Scarlettel egy Finral által megrendezett vakrandin találkozott, amiről Astanak semmi elképzelése sem volt arról, hogy miről szól vagy hogy mit kell csinálnia is tulajdonképpen. Amikor Rebecca megemlítette neki, hogy testvérei vannak, Asta elkezdett az árvaházban élő "testvéreiről" beszélni, melyből később olyan jó téma lett, hogy sokáig elbeszélgettek. Amikor egy durva férfi zaklatni kezdte Rebeccat, Asta egy laza mozdulattal elrepített a férfit az étterem másik felébe, majd közölte, hogy ne ítélkezzen olyanokról, akiket nem ismer. Rebecca ettől meghatódott és elvonszolta Astat, hogy ne keveredjen nagyobb bajba. Rebecca megkérdezte később Astat, hogy van-e valaki, akit nagyon szeret, Asta elmondta neki, hogy van, de nevén nem említette (Lily Nővérre gondolt, Rebecca később viszont azt hiszi, hogy Noellere gondolt). Rebecca közli mosolyogva, hogy drukkolni fog neki, hogy összejöjjön azzal a bizonyos "valakivel", de persze magában elhatározta, hogy még nem adja fel Asta iránti érzelmeit.

Amikor Asta meglátogatta őt és a testvéreit, felajánlotta, hogy aludjon náluk, amit Asta elfogadott. Amikor éppen elmosogatott, akkor a húga azt javasolta Rebeccanak, hogy "alattomban másszon Astara, amíg az alszik". Később amikor Asta a Gaucheval veló csetepaté után csodálkozott a hóesésre, Rebecca kirohant és szólt neki, hogy eltűnt két testévre és sírva könyörgött Astanak, hogy mentse meg őket. Asta "Fuegoleon módszerével" megnyugtatta és megígérte, hogy visszaszerzi őket. A sikeres akció után újra találkozott Rebecca-val, aki miután azt hitte, hogy Noelle volt "az a személy", akiről beszélt, mosolygott egyet, majd arcon puszilta, mondván így fejezi ki a háláját, amiért megmentette a testvéreit.

Később részt vesz a Csillag Fesztiválon, ahol megvédi Astat és a Fekete Bika Osztagot a kételkedőkkel szemben, közölve, hogy segítettek neki megmenteni a testvéreit, majd mosolyogva gratulált Astanak, amiért a második legtöbb csillagot szerezte az évben.

### Kahono

Kahonoval még Noellelel együtt ismerkedett meg és barátkozott össze a Raquei tengerparti edzésük közben. Kahonoval együtt segítettek Noellenek egy új varázslat kifejlesztésében, majd eltűnt. Később a Vízalatti Templom Battle Royal csatákban jelenik meg újra, mint ellenfélként, majd mint segítségként, miután Vetto megtámadta a templomot. Vetto egy nagyon erős ütéssel összetöri Kahono gégéjét, melynek köszönhetően a lány néma lett. Miután legyőzték Vettot, Kahono és Asta elbúcsúznak.

Később a Csillag Fesztiválon jelenik meg testvérével Kiatoval, aki Asta kérésére elhozta a Vetto elleni harcban levágott lábát. Asta, a Boszorkány Királynőtől ajándéként kapott vér mágiával meggyógyítja a testvéreket, így Kiato visszakapja a lábát, Kahono gégéje meg visszagyógyul és újra tud beszélni. Később Kahono felajánlja Astanak és Noellenek egy "páros randit", ahol Asta Kahonoval, Noelle pedig Kiatoval tölt el egy kisebb randit. Kahononak viszont volt egy kisebb célja a páros randival: feltámasztani Noelleben a versengést, hogy jobban ösztökélve legyen Asta iránti érzelmei iránt.

Asta és Kahono nagyon jól érzik magukat, majd később Kahono megkérdezi Astatól, hogy mit gondol Noelleről. Mielőtt válaszolna erre Asta egy kislány sírva fakad, akin segítenek, így a páros randi félbeszakad és Kahono terve, hogy jobban összehozza Astat és Noellet végül csődbe ment.

## Képességei

Mivel Asta varázserő nélkül született, így nem tud varázsolni sem, ami olyannyira ritka, hogy még a harcokban nagyon jártas Lotus Whomalt sem találkozott hozzá hasonlóval. Varázserő hiányában Asta a fizikai képességeire edzett olyan mértékben, hogy teste nagyon izmos és acélos lett. A tulajdonába került Ötlevelű Fekete Lóhere grimoire kétélű képessége miatt csak Asta tudja használni, mivel nincs neki varászereje, amit a kardok elszívhatnának tőle, viszont a kardok antimágia képességeinek köszönhetően Asta nagyon veszélyes a mágiát használók számára, mivel simán elpusztítja a varázslataikat vagy leszívja a varázserejüket a kardokkal.

## Triviák És Érdekességek

* Asta a Black Clover második legizmosabb karaktere, közvetlenül Yami Sukehiro után
* Asta kedvenc személye Lily Nővér, aki gondoskodott róla és Yunoról, amíg a Hagei árvaházban voltak.
* A 2017-es, a 118-ik fejezetben közzé tett Népszerűségi Listán első helyett ért el Asta.
* Az eredeti One-Shot mangában nem Revchivel, hanem a sorozat harmadik fejezetében megjelenő Salimmal harcolt.
* Asta az egyetlen élőlény a Black Clover világában, akiben egyáltalán nincs mana, ami a Boszorkányok Királynője szerint lehetetlen, mivel minden élőlényben megtalálható a mana, még a levegőben és a földben is.
* Asta fejpántjának eredeti szimbóluma még mindig megvan, csak az most már nem az elején van, hanem a másik oldalon.